Долбоор

**Кыргыз Республикасынын Министрлер Кабинетинин Токтому**

**Кыргыз Республикасынын Өкмөтүнүн 2014-жылдын 30-сентябрындагы №557 “Менчиктештирилүүчү турак жайдын наркын аныктоо тартибин бекитүү жөнүндө” токтомуна өзгөртүүлөрдү киргизүү жөнүндө**

 “Кыргыз Республикасынын Өкмөтү жөнүндө” Кыргыз Республикасынын конституциялык мыйзамынын 10 жана 17 - беренелерине ылайык Кыргыз Республикасынын Министрлер Кабинети токтом кылат:

1. Кыргыз Республикасынын Өкмөтүнүн 2014-жылдын 30-сентябрындагы №557 “Менчиктештирилүүчү турак жайдын наркын аныктоо тартибин бекитүү жөнүндө” токтомуна төмөнкү өзгөртүүлөр киргизилсин:

-7 пунктун бешинчи абзацы төмөнкү редакцияда баяндалсын:

“Б – баа индекси”;

-8 пункт төмөнкү редакцияда баяндалсын:

“Баа индекси - тиешелүү калктуу конушта убакыттын бир бөлүгүн аныктоого карата кыймылсыз мүлктүн бир квадрат метринин наркынын орточо көрсөткүчү. Баа индекси кыймылсыз мүлккө укуктарды жана алар менен бүтүмдөрдү каттоо боюнча ыйгарым укуктуу мамлекеттик органдын расмий сайтында ай сайын жарыяланып турат.”

2.Ушул токтом расмий жарыяланган күндөн тартып жети күн өткөндөн кийин күчүнө кирет.

**Кыргыз Республикасынын**

**Министрлер Кабинетинин**

**Төрагасы У.Марипов**

**“Кыргыз Республикасынын Өкмөтүнүн 2014-жылдын 30-сентябрындагы №557 “Менчиктештирилүүчү турак жайдын наркын аныктоо тартибин бекитүү жөнүндө” токтомуна өзгөртүүлөрдү киргизүү жөнүндө” Кыргыз Республикасынын Министрлер Кабинетинин токтомунун долбоору**

**Негиздеме – маалым кат**

 **1.Максат жана милдеттер**

 Ушул Кыргыз Республикасынын Министрлер Кабинетинин токтомунун долбоору(мындан ары – долбоор) колдонуудагы Менчиктештирилүүчү турак жайдын наркын аныктоо тартибин жакшыртуу максатындаКыргыз Республикасынын Министрлер Кабинетине караштуу Архитектура, курулуш жана турак жай – коммуналдык чарба мамлекеттик агенттиги (мындан ары - Мамкурулуш) менен иштелип чыкты.

 Долбоордун милдеттери болуп бул менчиктештирилүүчү турак жайдын наркын эсептөөдө зарыл болгон көрсөткүчтү түшүнүүнүн бир түрдүүлүгүн камсыз кылуу болуп саналат.

 **2.Баяндоочу бөлүк**

Менчиктештирилүүчү турак жайдын наркын аныктоо тартиби Кыргыз Республикасынын Турак жай кодексинин 61-беренесине ылайык Кыргыз Республикасынын Өкмөтүнүн 2014-жылдын 30-сентябрындагы №557 токтому менен бекитилген. Тартип мамлекеттик жана муниципалдык турак жай фондунун менчиктештирилүүчү турак жайдын наркын аныктайт, ушуну менен менчиктештирилүүчү турак жайдын наркы ыйгарым укуктуу орган тарабынан түзүлүүчү комиссия менен белгиленет. Акыркы убакта Тартипте колдонулуучу **Р** көрсөткүчүн чечмелөө жана анын баа индекси (кыймылсыз мүлккө укуктарды жана алар менен бүтүмдөрдү каттоо боюнча ыйгарым укуктуу мамлекеттик органдын расмий сайтында ай сайын жарыяланып туруучу), ошондой эле бир квадрат метр үчүн турак жайдын орточо базар баасы менен өз ара байланышы боюнча Мамкурулушка кайрылуулар болууда. Ушуга байланыштуу, менчиктештирилүүчү турак жайдын наркын аныктоо тартибин бир түрдүү түшүнүү жана колдонуу максатында сунушталган долбоор иштелип чыккан.

 **3. Мүмкүн болуучу социалдык, экономикалык, укуктук, укук коргоочулук, гендердик, экологиялык, коррупциялык кесепеттердин божомолдору**

Кыргыз Республикасынын Өкмөтүнүн ушул токтом долбоорун кабыл алуу терс социалдык, экономикалык, укуктук, укук коргоочулук, гендердик, экологиялык, коррупциялык кесепеттерге алып келбейт.

**4. Коомдук талкуунун жыйынтыктары жөнүндө маалымат**

"Кыргыз Республикасынын ченемдик укуктук актылары жөнүндө" Кыргыз Республикасынын Мыйзамынын 22-беренесине ылайык ушул Кыргыз Республикасынын Министрлер Кабинетинин токтом долбоору коомдук талкуулоодон өтүү үчүн Кыргыз Республикасынын Министрлер Кабинетинин расмий сайтына жайгаштыруу үчүн жиберилген.

**5. Долбоордун мыйзамдарга ылайык келишин анализдөө**

Сунушталган Мыйзам долбоору азыркы мыйзамдардын ченемдерине, ошондой эле белгиленген тартипте күчүнө кирген Кыргыз Республикасы катышкан эл аралык келишимдерге каршы келбейт.

**6. Каржылоо зарылдыгы жөнүндө маалымат**

Ушул Мыйзам долбоорун кабыл алуу республикалык бюджеттен кошумча чыгымдарды алып келбейт.

**7. Жөнгө салуучулук таасирин талдоо жөнүндө маалымат**

Берилген долбоор жөнгө салуучулук таасирине талдоо жүргүзүүнү талап кылбайт, анткени ишкердикти жөнгө салууга багытталган эмес.

**Статс-катчы С.Борубаев**

“Кыргыз Республикасынын Өкмөтүнүн 2014-жылдын 30-сентябрындагы №557 “Менчиктештирилүүчү турак жайдын наркын аныктоо тартибин бекитүү жөнүндө” токтомуна өзгөртүүлөрдү киргизүү жөнүндө” Кыргыз Республикасынын Министрлер Кабинетинин токтомунун долбооруна

**Салыштырма таблицасы**

|  |  |
| --- | --- |
| **Колдонуудагы редакция** | **Сунушталуучу редакция** |
| **Кыргыз Республикасынын Өкмөтүнүн 2014-жылдын 30-сентябрындагы №557 токтому менен бекитилген Менчиктештирилүүчү турак жайдын наркын аныктоо тартиби** |
|  7. Базалык баа төмөнкү формула менен аныкталат:Бб = МхБ / (Тх12)мында,Бб - базалык баа;М - турак жайдын курулган мезгилинин коэффициенти;**~~Б - тиешелүү калктуу конуштагы турак жайдын бир квадраттык метрге болгон орточо базар баасы;~~**12 - жылдагы айлардын саны;Т - имаратты (үйдү) пайдалануунун ченемдик мөөнөтү. |  7. Базалык баа төмөнкү формула менен аныкталат:Бб = МхБ / (Тх12)мында,Бб - базалык баа;М - турак жайдын курулган мезгилинин коэффициенти;**Б – баа индекси;**12 - жылдагы айлардын саны;Т - имаратты (үйдү) пайдалануунун ченемдик мөөнөтү. |
| **~~8. Тиешелүү калктуу конушта бир квадрат метр үчүн турак жайдын орточо базар баасы кыймылсыз мүлккө укуктарды жана алар менен бүтүмдөрдү каттоо боюнча ыйгарым укуктуу мамлекеттик органдын маалыматтары (баа индекси) боюнча аныкталат.~~** | **8. “Баа индекси - тиешелүү калктуу конушта убакыттын бир бөлүгүн аныктоого карата кыймылсыз мүлктүн бир квадрат метринин наркынын орточо көрсөткүчү. Баа индекси кыймылсыз мүлккө укуктарды жана алар менен бүтүмдөрдү каттоо боюнча ыйгарым укуктуу мамлекеттик органдын расмий сайтында ай сайын жарыяланып турат.”** |

**Статс-катчы С.Борубаев**